सामग्री: हुजूर पक्षाच्या खासदारांनी कराराच्या बाजूने मतदान करावं म्हणून त्यांनी असं म्हटलं आहे. हुजूर पक्षाचे खासदार, ज्यांना ब्रिटनमध्ये टोरी असंही म्हटलं जातं, त्यांना उद्देशून बोलताना मे म्हणाल्या की, "देशहितासाठी आणि पक्षहितासाठी मी हे पद माझ्या अपेक्षेपेक्षा लवकर सोडायला तयार आहे."  

मे म्हणाल्या, "टोरी खासदारांची इच्छा नाहीये की पुढच्या टप्प्यातल्या ब्रेक्झिटच्या वाटाघाटी मी कराव्यात, आणि त्यांच्या इच्छेच्या आड मी येणार नाही."

पण डेमोक्रॅटिक युनियनिस्ट पार्टी (DUP) ने म्हटलं की मे यांच्या घोषणेमुळे त्यांच्या भूमिकेत काहीही बदल होणार नाही आणि ते कराराच्या विरोधातच मतदान करणार. 

बीबीसीच्या राजकीय संपादक लॉरा कुन्सबर्ग यांच्या मते DUP ने कराराला पाठिंबा द्यायला दिलेला नकार हा पंतप्रधानांना मोठा झटका आहे. 

करार संमत झाला तर राजीनामा देण्याच्या पंतप्रधानांच्या घोषणेनंतर जाहीर केलेल्या निवेदनात DUPच्या नेत्या आर्लिन फॉस्टर म्हणाल्या की ब्रेक्झिटच्या सध्याच्या मसुद्यात काही महत्त्वाचे बदल करणं गरजेचं आहे, त्यातला एक महत्त्वाचा मुद्दा म्हणजे बॅकस्टॉप. 

बॅकस्टॉप म्हणजे नॉदर्न आर्यलंड आणि रिपब्लिक ऑफ आर्यलंडच्या सीमारेषेवर तात्पुरत्या स्वरूपाची जकात व्यवस्था तयार करणे. जेणे करून आयरिश बॉर्डरवर चेक-पॉईंट्स उभारावे लागू नयेत. 

याच मुद्द्यावर पुढे बीबीसीशी बोलताना त्या म्हणाल्या की, "या कलमामुळे युकेचं सार्वभौमत्व धोक्यात येणार आहे आणि म्हणूनच आमचा पक्ष अशा मसुद्याला कधीही संमती देणार नाही."

DUPच्या नेत्या आर्लिन फॉस्टर

संसदेने मे यांच्या कराराला पाठिंबा द्यावा अशी अपेक्षा जस्टिस सेक्रेटरी डेव्हिड गॉक यांनी व्यक्त केली. "त्या दिशेने जनमतही तयार होतंय असं मला वाटतं," ते पुढे म्हणाले. 

दुसऱ्या बाजूला युरोपियन रिसर्च ग्रुपचे अध्यक्ष स्टीव्ह बेकर यांनी मे यांच्या घोषणेबद्दल नाराजी व्यक्त केली. थेरेसा मे यांनी करार संमत झाला तर पंतप्रधान पदावरून पायउतार होण्याची घोषणा जरी केली असली तरी त्या नक्की कधी राजीनामा देतील याबाबत साशंकता आहे. 

पण जर करार मंजूर झाला तर मे पक्षानेता पदाचा राजीनामा 22 मे (ब्रेक्झिटची तारीख) नंतर देतील पण पुढचा नेता निवडला जाईपर्यंत पंतप्रधान पदावर कायम राहतील. 

पंतप्रधान कार्यालयातल्या जाणकारांच्या मते संसदेने ब्रेक्झिट करार नामंजूर केला तर मात्र या सगळ्या गोष्टींना वेगळी कलाटणी मिळेल. 

करार...\nमागील सामग्री खालीलप्रमाणे सारांशित केली जाऊ शकते:
यूकेच्या पंतप्रधान थेरेसा मे यांनी म्हटलं आहे की जर ब्रेक्झिटचा करार मंजूर झाला तर त्या राजीनामा देतील.